Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: nyilvánosságáról szóló 1992. évi LXIII. törvény (továbbiakban: Avtv.) ismerete is szükséges. A sajtótörvénnyel kapcsolatban szeretném megjegyezni: azt hatálybalépése óta többször módosították, például az 1996. évi I. törvény 161. §
Paragraph Index: 1440

a) pontja, mely a jogtanácsosuk által hivatkozott 2. § (2) bekezdését hatályon kívül helyezte. Amennyiben óhajtják szívesen elküldöm postán a sajtótörvény egy hatályos példányát, az Avtv. egy példányával együtt. Ekkor talán jogtanácsosuk is meg tudja válaszolni azt a kérdést, hogy milyen kötelezettségeket ró az Avtv. a sajtóra mint adatkezelőre. [...] Javaslom, hogy a szerkesztőség jelentessen meg olyan tartalmú közleményt, mely elismeri a jogsértést és ígéretet tesz a bűncselekmények sértettjei jogainak tiszteletben tartására. Várom Főszerkesztő Úr válaszát. Budapest, 1999. március 11. Üdvözlettel: Dr. Majtényi László (56/A/1999) 2000/88/II. szám [Állásfoglalás: a rendőrség a gyanúsított személyes adatait az ő felkutatására és a sértetti kör felderítésére jogosan tette közzé, ám a büntetett előéletre utaló adat nyilvánosságra hozatala jogellenes volt] [...] Kecskemét Tisztelt [...] Úr! A fenti ügyszámon folytatott vizsgálatot lezártam, ennek eredményéről az alábbiakban tájékoztatom. Ön 1999. július 26-án kelt beadványában hivatalomhoz fordult, mivel az RTL Klub Televízió Fókusz című magazinműsora 1999. június 17-ei adásában, illetve a Zsaru Magazin nyilvánosságra hozta az Ön képmását, nevét, és büntetett előéletére vonatkozó személyes adatait. Az RTL Klub Önről mint körözött személyről, a Zsaru Magazin mint előzetes letartóztatásban lévő személyről számolt be az adatok nyilvánosságra hozása során. Az vizsgálat folyamán megkerestük a nyomozást folytató Kiskunfélegyházi Rendőrkapitányságot. [...] rendőr ezredes, kapitányságvezető válaszában elmondta, hogy: „nevét, fényképét és a vele kapcsolatos egyéb információkat a

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes